अबरोल नगर शहीदी गेट के आगे लगाया कूड़े का डंप
शहीदसैनिक परिवार सुरक्षा परिषद की बैठक जिला प्रधान कर्नल सागर सिंह की अध्यक्षता में हुई। बैठक में नगर निगम की ओर से अबरोल नगर रोड पर शहीदी गेट के बाहर कूड़े का डंप लगाने का विरोध किया गया और इसी रोष में 3 जनवरी को निगम के खिलाफ प्रदर्शन करने का फैसला किया गया।
उन्होंने कहा कि शहीदी स्मारक और शहीदी गेट की देश के लिए बलिदान देने वालों की निशानी रहती है जो नौजवानों के लिए प्रेरणा स्त्रोत होते हैं। उन्होंने बताया कि नगर निगम ने अबरोल नगर रोड पर शहीद लेफ्टिनेंट जीएस सलारिया के शहीदी गेट के आगे डंप लगा दिया है जो शहीद के सम्मान की बेअदबी है। उन्होंने अफसोस जताते हुए कहा कि निगम कर्मचारियों ने स्वच्छ भारत अभियान को मजाक बनाकर रख दिया है। उनके खिलाफ कार्रवाई होनी चाहिए। उन्होंने चेतावनी देते हुए कहा कि 2 जनवरी तक निगम ने कूड़े के ढेर नहीं उठाए तो 3 जनवरी को निगम दफ्तर के बाहर प्रदर्शन किया जाएगा। इस मौके पर कर्नल राज सलारिया, कैप्टन प्रीतम सलारिया, कैप्टन बलदेव सिंह, सूबेदार अवतार सैनी, सूबेदार मेजर कुलवंत सिंह, सुरेश शर्मा, शांति शर्मा मौजूद थे।
शहीद सैनिक परिवारों ने निगम को डंप हटाने की चेतावनी दी
bho_Deva hin_Deva hin_Deva hin_Deva